ĮSAKYMAS

**DĖL RADIJO DAŽNIŲ (KANALŲ) NAUDOJIMO SĄLYGŲ NUSTATYMO**

**UAB „DEKBERA“**

2012 m. gegužės 31 d. Nr. 1V-703

Vilnius

Vadovaudamasis Radijo dažnių (kanalų) skyrimo ir naudojimo taisyklių, patvirtintų Lietuvos Respublikos ryšių reguliavimo tarnybos (toliau – Tarnyba) direktoriaus 2005 m. spalio 6 d. įsakymu Nr. 1V-854 (Žin., 2005, Nr. 122-4382; 2011, Nr. 129-6147) (toliau – Taisyklės), 48 punktu bei atsižvelgdamas į Tarnybos direktoriaus 2012 m. gegužės 9 d. įsakymą Nr. 1V-596 „Dėl radijo dažnių (kanalų) skyrimo UAB „Dekbera““:

1. Nustatau UAB „Dekbera“ (kodas 123502493) (toliau – Leidimo turėtojas) šias radijo dažnių (kanalų) naudojimo sąlygas:

* 1. Radijo dažnių (kanalų) parametrai: du dupleksiniai 12,5 kHz juostos pločio radijo ryšio kanalai iš 418,6–420 ir 428,6–430 MHz radijo dažnių juostų (lentelėje nurodyti radijo ryšio kanalo numeriai ir juos atitinkantys bazinėse stotyse naudotinų siuntimo ir priėmimo kanalų vidurio dažniai):

|  |  |  |
| --- | --- | --- |
| Radijo ryšio kanalo numeris | Bazinės stoties siuntimo kanalo vidurio dažnis, MHz | Bazinės stoties priėmimo kanalo vidurio dažnis, MHz |
| 1 | 429,8875 | 419,8875 |
| 2 | 429,9375 | 419,9375 |

* 1. Radijo dažnių (kanalų) paskirtis:steigti siaurajuosčių kamieninių (magistralinių) sistemų viešąjį radijo ryšio tinklą*.*
  2. Radijo dažnių (kanalų) naudojimo teritorija: Šakių rajonas.
  3. Leidimo turėtojas turi užtikrinti, kad stočių elektromagnetinio lauko stipris 10 metrų aukštyje nuo žemės paviršiaus neviršytų 20 dBμV/m (su 10 proc. laiko tikimybe ir 50 proc. vietos tikimybe) ties linija, 50 kilometrų nutolusia už Lietuvos Respublikos ir Rusijos Federacijos valstybių sienos, naudojant šio įsakymo 1.1 punkte nurodytus 1-2 radijo ryšio kanalus.
  4. Leidimo turėtojas, prieš pradėdamas naudoti kiekvieną bazinę stotį ar prieš keisdamas jos naudojimo sąlygas, privalo užregistruoti Tarnyboje šią bazinę stotį. Bazinė stotis laikoma užregistruota, kai jos pagrindiniai geografiniai ir techniniai duomenys yra paskelbiami Tarnybos interneto svetainėje adresu www.rrt.lt.
  5. Bazinės stoties registravimui Leidimo turėtojas privalo sumokėti sąlygų naudoti viešojo radijo ryšio tinklo stotį nustatymo užmokestį ir, laikydamasis Dokumentų teikimo Lietuvos Respublikos ryšių reguliavimo tarnybai taisyklėse, patvirtintose Tarnybos direktoriaus 2004 m. rugsėjo 16 d. įsakymu Nr. 1V-292 (Žin., 2004, Nr. 141-5171; 2005, Nr. 73-2675), nustatytų reikalavimų, Tarnybai pateikti šiuos bazinės stoties geografinius ir techninius duomenis:
     1. bazinės stoties įrengimo adresą ir geografines koordinates;
     2. bazinės stoties modelį (tipą), leidimo turėtojo numatomą stoties pavadinimą (jei toks pavadinimas yra numatomas);
     3. pageidaujamo naudoti radijo ryšio kanalo numerį;
     4. spinduliavimo klasę;
     5. siųstuvo galią kanalui;
     6. siųstuvų skaičių;
     7. antenos tipą;
     8. antenos aukštį virš žemės paviršiaus;
     9. antenos maksimalaus spinduliavimo azimutą ir spinduliuotės diagramą;
     10. antenos elektrinį ir mechaninį palenkimą;
     11. antenos poliarizaciją;
     12. antenos stiprinimo koeficientą;
     13. nuostolius tarp siųstuvo ir antenos;
     14. efektyviąją spinduliuotės galią (e.r.p.);
     15. stoties aprėpties zonos dydį;
     16. statinio, ant kurio tvirtinamos antenos, tipą ir statinio aukštį;
     17. bazinės stoties identifikacijos kodą (BSIC).
  6. Tarnyba gali pareikalauti papildomos informacijos, jeigu to reikia siekiant išvengti trukdžių kitiems radijo ryšio įrenginiams arba vykdant radijo dažnių (kanalų) koordinavimo su užsienio valstybėmis procedūrą.
  7. Leidimo turėtojas bazinėse stotyse gali naudoti tik tuos šio įsakymo 1.1 punkte nurodytus radijo ryšio kanalus, kurie nurodyti užregistruojant bazinę stotį, ir tik užregistruotoje bazinėje stotyje įrengęs nustatyto tipo siųstuvą ir nustatyto tipo bei aukščio išorines antenas, bei tik užregistruojant bazinę stotį nustatytu adresu ir koordinatėmis, laikydamasis konkrečios bazinės stoties spinduliuotės parametrų reikalavimų, nustatytų užregistruojant bazinę stotį.
  8. Tarnyba, vadovaudamasi Taisyklių 48.1.3 punktu, per 30 dienų (neįskaitomas terminas reikalingas radijo ryšio kanalo koordinavimo su užsienio valstybėmis procedūrai atlikti, jeigu koordinavimas bus vykdomas) nuo visos šio įsakymo 1.6 punkte nurodytos informacijos gavimo ir užmokesčio už sąlygų naudoti viešojo radijo ryšio tinklo stotį nustatymo sumokėjimo dienos įregistruoja bazinę stotį arba motyvuotai atsisako registruoti bazinę stotį. Tarnyba gali atsisakyti registruoti bazinę stotį, kai bazinės stoties registravimas:
     1. yra negalimas dėl nesumokėto sąlygų naudoti radijo ryšio tinklo stotį nustatymo užmokesčio;
     2. pažeidžia radijo ryšio kanalų naudojimo sąlygas;
     3. yra negalimas dėl elektromagnetinio suderinamumo sąlygų, įskaitant atvejus, susijusius su tarptautiniu radijo ryšio kanalų koordinavimu;
     4. yra negalimas dėl Tarnybos nustatytų elektromagnetinio lauko elektrinės dedamosios stiprio leistinų normų viršijimo fiksuotos radijo stebėsenos stoties apsaugos zonoje.
  9. Leidimo turėtojas privalo veiksmingai naudoti jam paskirtus radijo ryšio kanalus.
  10. Leidimo turėtojo naudojama aparatūra ir įrenginiai turi atitikti Radijo ryšio įrenginių ir telekomunikacijų galinių įrenginių techniniame reglamente, patvirtintame Ryšių reguliavimo tarnybos prie Lietuvos Respublikos Vyriausybės direktoriaus 2002 m. spalio 14 d. įsakymu Nr. 138 (Žin., 2002, Nr. 104-4683), nurodytus reikalavimus.
  11. Leidimo turėtojas turi mokėti Lietuvos Respublikos elektroninių ryšių įstatymo (Žin., 2004, Nr. 69-2382) 6 straipsnio 3 dalyje numatyta tvarka nustatytus užmokesčius.
  12. Tarnyba turi teisę pakeisti ar panaikinti skirtus radijo dažnius (kanalus) Lietuvos Respublikos elektroninių ryšių įstatyme nustatyta tvarka ir sąlygomis.
  13. Leidimo turėtojas turi teisę perleisti jam skirtus radijo ryšio kanalus kitiems asmenims Taisyklių nustatyta tvarka ir sąlygomis.
  14. Leidimo turėtojas, naudodamas radijo ryšio kanalus, privalo laikytis Taisyklėse, šiame įsakyme, leidime bei kituose, elektroninių ryšių veiklą reglamentuojančiuose, teisės aktuose nustatytų reikalavimų bei registruojant bazines stotis nustatytų radijo ryšio kanalų naudojimo sąlygų.

1. Nurodau:
   1. išsiųsti šį įsakymą UAB „Dekbera“ per 3 darbo dienas nuo šio įsakymo išleidimo dienos;
   2. paskelbti šį įsakymą Tarnybos interneto svetainėje.

Šis įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka ir sąlygomis.

###### Šiame įsakyme vartojama sąvoka:

**Bazinė stotis** – sausumos stotis, tam tikroje teritorijoje užtikrinanti ryšį su ten esančiomis sausumos judriosiomis stotimis.

Kitos šiame įsakyme vartojamos sąvokos suprantamos taip, kaip jos apibrėžtos Lietuvos Respublikos elektroninių ryšių įstatyme.

|  |  |
| --- | --- |
| Direktoriaus pavaduotojas | Romualdas Leonavičius |

A. V.